Jy ken Esté Gross as nuusleser en omroeper. Sy kuier veral vroeg Sondae-oggende saam met jou. Wat jy dalk nie weet nie, is dat sy ook ’n sangeres, liedjieskrywer, spreker, joernalis en rubriekskrywer is. Pst….sy kan ook mooi teken.
“My Ouma het so ‘n ou radio, wat lankal nie meer werk nie, op haar bedkassie gehad. (Ek was seker so vyf jaar oud). Ek kies dan ‘n denkbeeldige stasie en bied kamtig aan. Ouma het altyd die liedjie Flowers… versoek, en dan improviseer ek vir ’n vale vir die “regstreekse uitsending.”
Esté se liefde vir musiek is ook al lank ’n passie, sy vertel hoe sy eintlik ‘n klassieke sangeres sou word:
“Ek het die voorreg gehad om lid van die Wêreldjeugkoor te wees toe hulle Suid-Afrika besoek het. Dit was ‘n ervaring wat my vir altyd sal bybly.
Luister onder na die video opname van Soos ’n Wildsbok, gesing deur mense van regoor die wêreld heen – seker oor die 60 nasionaliteite saam. (Esté is ook daar iewers – as jy baie mooi kyk).
Esté is lief vir klassieke musiek, maar sing ook ook Jazz, Blues, Pop en kontemporêre ligte musiek, en skryf haar eie musiek as sy die kans kry.
“Dit is elke dag ’n uitdaging om as vryskut te werk, want jy is net op jouself aangewese, maar terselfdertyd geniet ek die kreatiewe vryheid en selfstandigheid wat dit bied. Die lewe sonder ’n vangnet dwing jou om uit jou gemaksone te beweeg. Die idee om ingeperk te word is vreesaanjaend vir my.”
Ek was vir ’n ruk lank ’n vrywilliger en lid van die DBV en sal graag weer betrokke wil raak by soortgelyke projekte as ek tyd het. Gelukkig gee RSG my die geleentheid om diere en mense se stories te vertel…”
“Die Waterdraers” is ’n dokumentêr wat die lyding van donkies in township’s belig. Die skokkende ervaring sal my altyd bybly en en ek is dankbaar dat ek die saak onder die publiek se aandag kon bring.”